Stepanakert

Chankendi oder och Xankəndi ass eng Stad am Aserbaidjan. Vun 1923 bis 1991 (de facto bis 2023) war se als Stepanakert bekannt. Geschicht Am Mëttelalter louch d'Duerf Vararakn (arm. Վարարակն‚ Floss dee séier fléisst) op der Plaz, wou elo d'Stad ass. 1847, zur Zäit vum Russesche Räich, gouf et a Xankəndi (rus. Ханкенды) ëmbenannt an hat just d'Gréisst vun engem Duerf. D'Haaptstad vu Karabach war deemools déi gréisst Stad an der Géigend, d'Nopeschuertschaft war Şuşa. 1923 gouf et zur Haaptstad vun der nei gegrënnter autonomer Oblast Biergkarabach erkläert an a Stepanakert (arm. Ստեփանակերտ, rus. Степанакерт) ëmbenannt (nom armeenesche Kommunist Stepan Schahumjan). Den Uert ass vun do u séier, duerch d'Zouwanderung vun Armeenier aus der Ëmgéigend, gewuess a krut 1940 d'Stadrechter. Nom éischte Karabach-Krich a bis 2023 war et d'Haaptstad vun der Republik Biergkarabach. 2023 koum et erëm ënner d'Kontroll vum Aserbaidjan. Bekannt Xankəndier Zori Balajan (* 1935), Schrëftsteller, Journalist a Sportdokter Don Askarian (1949–2018), Filmproduzent, Regisseur an Dréibuchauteur Robert Kotscharjan (* 1954), fréiere President vun der Republik Biergkarabach (1994-1997), fréiere President vun Armenien (1998-2008) Sersch Sargsjan (* 1954), fréiere President vun Armenien (2008–2018) Arkadi Ghukassjan (* 1957), fréiere President vun der Republik Biergkarabach (1997-2007) Bako Sahakjan (* 1960), fréiere President vun der Republik Biergkarabach (2007-2020) Karen Karapetjan (* 1963), fréiere Ministerpresident vun Armenien (2016–2018) Arajik Harutjunjan (* 1973), President vun der Republik Biergkarabach (2020-) André (* 1979), armeenesche Sänger deen d'Land 2006 beim ESC vertrueden huet Fotosalbum vun der Stad Um Spaweck Offiziell Säit vun der Stad